**LĪGUMS AR NOMETNES DALĪBNIEKA VECĀKIEM**

|  |  |
| --- | --- |
| Ieriķi | 2024. gada 31.maijs |

Biedrība S-atvērts reģistrācijas Nr. 40008287767, kuru uz statūtu pamata pārstāv Anastasija Garklāva un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā – Nometnes dalībnieka vecāks vai aizbildnis), no otras puses, katrs atsevišķi (turpmāk tekstā – PUSE) un kopā (turpmāk tekstā – PUSES), bez viltus vai maldīga nolūka, vienojas par sekojošu līgumu:

**1. Līguma priekšmets**

Nometnes organizētājs **apņemas organizēt, tehniski nodrošināt, praktiski realizēt bērnu vasaras piedzīvojumu un radošās atpūtas nometni “Luksofors’’ no 2024. gada 1. jūlija līdz 6. jūlijam un** Nometnes dalībnieka vecāks vai aizbildnis **apņemas nogādāt nometnes dalībnieku (-us) uz konkrēto nometni, veikt dalības maksu par nometni un nodrošināt, aizpildīt un iesniegt** Nometnes organizētāja **sagatavotos un nometnei nepieciešamos dokumentus.**

**2. NOMETNES DALĪBNIEKI**

Nometnes dalībnieka vecāks vai aizbildnis **piesaka un** Nometnes organizētājs **apņemas uzņemt nometnē sekojošus nometnes dalībniekus:**

Dalībnieks Nr.1

Vārds, uzvārds, personas kods:

Dalībnieks Nr.2

Vārds, uzvārds, personas kods:

Dalībnieks Nr.3

Vārds, uzvārds, personas kods:

**3. NOMETNES DALĪBAS MAKSA UN NORĒĶINI**

**3.1. Nometnes organizētājs** nosaka dalības maksu par vienu nometni un **Nometnes dalībnieka vecāks vai aizbildnis** apņemas šo dalības maksu apmaksāt noteiktajā termiņā.

**3.2.** Nometnes dalības maksa vienam dalībniekam, piesakoties līdz 15.06.2024. ir **EUR 200,00**. Piesakoties pēc noteiktā datuma – **EUR 220,00**.

**3.3.** Vieta nometnē ir rezervēta pēc pirmās iemaksas **EUR 70,00** veikšanas.

**3.4.** Atlikušo nometnes dalības maksu nometnes dalībnieka vecāks vai aizbildnisiemaksā savlaicīgi līdz **25.06.2024.**

**3.5.** Nometnes dalības maksa tiek ieskaitīta **Nometnes organizatora** norādītajā kontā:

# LV57HABA0551046748723

**3.6.** Veicot iemaksu, **Nometnes dalībnieka vecāks vai aizbildnis** maksājuma uzdevumā, kā pamatojumu norāda dalībnieka VĀRDU, UZVĀRDU un nometnes norises laiku.

**3.7.** Par veiktu maksājumu uzskatāms fakts, ka dalības maksa ienākusi **Nometnes organizētāja** kontā.

**4. PUŠU PIENĀKUMI**

**4.1. Nometnes dalībnieka vecāks vai aizbildņa** pienākumi:

4.1.1. godprātīgi aizpildīt APTAUJAS ANKETU par katru nometnes dalībnieku;

4.1.2. sniegt patiesas ziņas par dalībnieka veselības stāvokli;

4.1.3. **informēt nometnes vadītāju par īpašiem medikamentiem, kas nepieciešami noteiktos gadījumos (alerģija, astma), un nodrošināt dalībnieku ar tiem;**

4.1.4. nodrošināt dalībnieku ar nepieciešamajām aizsargpotēm un iesniegt VESELĪBAS IZZIŅU no ģimenes ārsta un potēšanās pases kopiju. Uzņemties atbildību par dalībnieka veselību un dzīvību, ja potēšana nav veikta;

4.1.5. informēt nometnes vadītāju par dalībnieka rakstura īpatnībām, veselības problēmām un īpašām ēdināšanas prasībām;

4.1.6. nodrošināt dalībnieku ar nometnes norisei nepieciešamo personīgo apģērbu, ekipējumu un inventāru;

4.1.7. savlaicīgi samaksāt visu nometnes dalības smaksu;

4.1.8. ja kādu apstākļu dēļ dalībnieks(i) nevēlas vai nevar ierasties uz nometni, 15 darba dienas pirms nometnes sākuma informēt nometnes vadītāju par atteikšanos piedalīties nometnē. Ja informācija par atteikšanos piedalīties nometnē tiek saņemta vēlāk nekā 15 darba dienas pirms nometnes sākuma, nometnes norises laikā, vai vispār netiek sniegta, dalības maksa netiek atmaksāta.

4.1.9. izņemt dalībnieku no nometnes, ja dalībnieks atkārtoti pārkāpis iekšējās kārtības noteikumus un **Nometnes organizators** informē vecākus par pārkāpumiem;

4.1.10. atlīdzināt dalībnieka nodarītos materiālos zaudējumus, kas radušies nometnes norises laikā pilnā apmērā;

**5.2. Nometnes organizētāja un nometnes vadītāja pienākumi:**

5.2.1. nodrošināt nometnes darbinieku un dalībnieku instruēšanu par nometnes dienas režīmu, personīgās higiēnas, dezinfekcijas līdzekļu lietošanu, uzturēšanos telpās, ēdienreižu organizēšanu, rīcību āra aktivitātēs un pārgājienos un citiem drošības pasākumiem, kā arī informēt dalībnieka vecākus vai aizbildņus par sadzīves apstākļiem nometnē;

5.2.2. atbildēt par dalībnieka veselību, drošību un dalībnieka tiesību un bērna tiesību ievērošanu saskaņā ar LR pastāvošajiem normatīvajiem aktiem;

5.2.3. nodrošināt bērnu un darbinieku veselības skrīningu (temperatūras mērīšana, elpceļu saslimšanas pazīmes: klepus, iesnas, kakla sāpes), veicot vizuālu novērojumu pirmajā dienā;

5.2.4. uzraudzīt nometnes dalībnieku veselības stāvokli nometnes norises laikā;

5.2.5. nekavējoties informēt nometnes dalībnieka vecākus vai aizbildņus par izmaiņām dalībnieka veselības stāvoklī;

5.2.6. organizēt bērnu pieņemšanu un nodošanu vecākiem pie nometnes ieejas vai tās teritorijā;

5.2.7. īstenot nometnes programmu;

5.2.8**. nodrošināt bērnu iespēju sazināties telefoniski ar vecākiem katru dienu no plkst. 19:00 līdz plkst. 20:00, pārējā laikā bērniem telefonus lietot ir aizliegts, lai nodrošinātu kārtību nometnē**.

5.2.9. nometnes pedagogi tiesīgi aizrādīt nometnes dalībniekam, ja viņi pārkāpj kādu no iekšējās kārtības noteikumiem; sevišķi smagu pārkāpumu gadījumā dalībnieks tiek izslēgts no nometnes, par to tiek ziņots vecākiem, kas nodrošina dalībnieka izņemšanu no nometnes (šādā gadījumā dalībnieka iemaksātā dalības maksa atpakaļ netiek atgriezta);

5.2.10. Nometnes darbinieki neatbild par bērna personiskajām mantām;

**6. Līguma pārtraukšana**

6.1. NOMETNES ORGANIZĒTĀJS vai tā pilnvarota persona ir tiesīga lauzt līgumu, ja DALĪBNIEKA VECĀKI vai AIZBILDŅI nepilda 2.punktā paredzētos pienākumus.

6.2. DALĪBNIEKA VECĀKI vai AIZBILDŅI ir tiesīgi lauzt līgumu, ja NOMETNES ORGANIZĒTĀJS vai tā pilnvarota persona nepilda 3.punktā paredzētos pienākumus.

**7.** Līgums stājas spēkā ar tā parakstīšanas brīdi un darbojas līdz nometnes pēdējai dienai.

**8.** Nesaskaņas, kas rodas līguma slēdzēju pusēm, tiek risinātas Latvijas Republikas likumdošanas aktos noteiktajā kārtībā.

**9.** Līgums sastādīts divos eksemplāros, no kuriem viens glabājas pie **NOMETNES ORGANIZĒTĀJA** vai nometnes vadītāja, otrs pie **DALĪBNIEKA VECĀKIEM** vai **AIZBILDŅIEM**.

**Parakstot šo līgumu, dalībnieka vecāks vai aizbildnis piekrīt, ka:**

* **bērns piedalās visā pasākuma programmā, tai skaitā: Bībeles nodarbībās, sapulcēs, dievkalpojumos, pārgājienos;**
* **bērns var tikt fotografēts, filmēts;**
* **fotogrāfijas, video var tikt izlikti sociālos tīklos.**

|  |  |
| --- | --- |
| **NOMETNES ORGANIZĒTĀJS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Nometnes vadītājs\_\_\_\_\_\_\_\_\_\_\_\_\_\_\_\_\_\_) | **DALĪBNIEKA VECĀKI vai AIZBILDŅI**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds uzvārds)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (adrese)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (tālruņa nr.)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (e-pasta adrese)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |
|  |  |